มีประจำเดือนวันที่ 04/07/62 แล้วมีเพศสัมพันธ์กันวันที่ 13/07/62 แล้วถุงยางแตกเลยกินยาคุมฉุกเฉินไป พอวันที่19/07/62 มีเลือดออกจากช่องคลอดคล้ายกับเป้นประจำเดือน ปวดท้องน้อยเหมือนประจำเดือน มีโอกาสท้องไม่ ปกติหรือเปล่า
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองดังนั้นอาการดังกล่าวมาอาจเป็นผลข้างเคียงจากยาคุมกำเนิดฉุกเฉินแนะนำสังเกตอาการว่าเลือดที่ออกมาค่อยๆจางลงไปหรือไม่ และให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ในระหว่างนี้หากเลือดยังออกมากไม่หยุด ก็ควรไปพบแพทย์ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก